
เริ่มประชุมเวลา 09.30 น. เลขานุการได้ตรวจสอบลายมือชื่อสมาชิกสภาที่ได้ลงชื่อตรงกับจำนวนผู้เข้าประชุมและมีจำนวนผู้เข้าประชุมครบองค์ประชุม เชิญท่านประธานดำเนินการประชุมตามระเบียบวาระการประชุมวาระต่างๆดังนี้
ประธานสภาฯ	วันนี้ก็ตรงกับวันที่ 26  มิถุนายน  2557  เป็นการประชุมสมัยสามัญสมัยที่ 2 ครั้งที่ 1 ผมขอเปิดการประชุมและดำเนินการประชุมตามระเบียบวาระ
ระเบียบวาระที่ 1	เรื่องที่ประธานจะแจ้งให้ที่ประชุมทราบ
	เรื่องเกี่ยวกับการประชุมแผนพัฒนาสามปีพ.ศ.2558 - 2556 ซึ่งคณะกรรมการพัฒนาพิจารณาเสร็จเป็นที่เรียบร้อยแล้วและนายกเทศมนตรีได้ลงนามประกาศใช้เป็นที่เรียบร้อยแล้ว
ระเบียบวาระที่ 2	เรื่องรับรองรายงานการประชุมสภาเทศบาลตำบลหนองพ้อสมัยสามัญ สมัยที่ 2 ครั้งที่ 1 เมื่อวันที่ 26  มิถุนายน  2557  สมาชิกสภาท่านใดมีความประสงค์จะขอแก้ไข เชิญครับ 
มติที่ประชุม	มีมติรับรองรายงานการประชุม
ระเบียบวาระที่ 3	ญัตติอื่นๆ
ประธานสภาฯ	ครับญัตติอื่นๆก็มีญัตติจ่ายขาดเงินสะสม อยู่ 3 โครงการ ครับเชิญท่านนายกเทศมนตรีเสนอญัตติครับ
นายกเทศมนตรี	เรียนประธานสภา สมาชิกผู้ทรงเกียรติทุกท่าน และผู้เข้าร่วมประชุม กระผมขอเสนอญัตติขออนุมัติจ่ายขาดเงินสะสมประจะปีงบประมาณ 2557
ด้วยข้าพเจ้า นายสุพัฒน์  หนูจีนเส้ง ตำแหน่งนายกเทศมนตรีตำบลหนองพ้อ ขอเสนอญัตติ    ขออนุมัติใช้จ่ายเงินสะสมประจำปีงบประมาณ พ.ศ. 2557  เพื่อแก้ปัญหาความเดือดร้อนของราษฎร  เนื่องจากเกิดอุทกภัยในรอบปีที่ผ่านมาทำให้ถนนสายข่อยม้า – ชะมวง และพนังกั้นน้ำหมู่ที่ 8 ต.ควนขนุนชำรุดเสียหาย และราษฎรบริเวณริมถนนสายหนองพ้อ – ดอนนูด  ช่วง กม.0+980 หมู่ที่ 4 ตำบลควนขนุน  ได้รับความเดือดร้อนเนื่องจากบริเวณดังกล่าวไม่มีช่องทางระบายน้ำ  ทำให้น้ำท่วมขังเป็นประจำทุกปี          และตามที่ประชาชนได้มาติดต่อราชการกับเทศบาลตำบลหนองพ้อเป็นประจำ ข้าพเจ้าในตำแหน่ง         นายกเทศบาลตำบลหนองพ้อ  ได้เห็นว่าห้องส้วมของเทศบาลตำบลหนองพ้อก่อสร้างมานานหลายปี  ซึ่งตอนนี้ชำรุดเสียหายและส่งกลิ่นเหม็น  และห้องส้วมที่ก่อสร้างไว้ก่อนนั้นไม่ถูกต้องตามสุขลักษณะ เนื่องจากห้องส้วมดังกล่าวยังไม่มีไว้สำหรับอำนวยความสะดวกคนพิการ  เพราะที่ผ่านมามีคนพิการมาติดต่อราชการกับเทศบาล อยู่เป็นประจำ  ประกอบกับห้องส้วมที่มีอยู่นั้นอยู่ใกล้กับตัวอาคาร ทำให้ส่งกลิ่นเหม็นแก่ผู้มาติดต่อราชการและเจ้าหน้าที่ที่ปฏิบัติราชการในสำนักงานเทศบาลตำบลหนองพ้อ จึงขออนุมัติใช้จ่ายเงินสะสมประจำปีงบประมาณ พ.ศ. 2557  หมวดค่าครุภัณฑ์ที่ดินและสิ่งก่อสร้าง ด้านบริการชุมชนและสังคม แผนงานเคหะและชุมชน  งานไฟฟ้าถนน  จำนวน  2  โครงการ  คือ 1. โครงการซ่อมแซมถนนคอนกรีตเสริมเหล็ก        สายข่อยม้า – ชะมวง  พร้อมซ่อมแซมพนังกั้นน้ำและกำแพงกั้นดินปากท่อ หมู่ที่ 8   2. โครงการก่อสร้าง        ท่อเหลี่ยม คสล.สายเกาะทิศจันทร์ – ดอนนูด หมู่ที่ 4  และหมวดค่าครุภัณฑ์ที่ดินและสิ่งก่อสร้าง  ด้านบริการชุมชนและสังคม แผนงานเคหะและชุมชน งานบริหารทั่วไปเกี่ยวกับเคหะและชุมชน จำนวน  1  โครงการ  คือ 1. โครงการก่อสร้างห้องส้วมเทศบาลตำบลหนองพ้อ  รายละเอียดดังนี้ 
1.โครงการซ่อมแซมถนนคอนกรีตเสริมเหล็ก สายข่อยม้า – ชะมวง พร้อมซ่อมแซมพนัง    กั้นน้ำและกำแพงกั้นดินปากท่อ หมู่ที่ 8 เพื่อจ่ายเป็นค่าจ้างเหมาซ่อมแซมถนนคอนกรีตเสริมเหล็กสายข่อยม้า – ชะมวง  พร้อมซ่อมแซมพนังกั้นน้ำและกำแพงกั้นดินปากท่อ หมู่ที่ 8 รายละเอียดตามแบบแปลนเทศบาลตำบลหนองพ้อกำหนด  เป็นเงินจำนวน  190,000  บาท
2.โครงการก่อสร้างท่อเหลี่ยม คสล.ขนาด 1.50 x 1.20 x 9.00  เมตร (ชนิดช่องทางเดียว) ถนนสาย เกาะทิศจันทร์ – ดอนนูด หมู่ที่ 4 เพื่อจ่ายเป็นค่าจ้างเหมาก่อสร้างท่อเหลี่ยม คสล.ขนาด 1.50 x 1.20 x 9.00  เมตร (ชนิดช่องทางเดียว) ถนนสาย เกาะทิศจันทร์ – ดอนนูด หมู่ที่ 4  รายละเอียดตามแบบแปลนเทศบาลตำบลหนองพ้อกำหนด  เป็นเงินจำนวน  150,000   บาท
3.โครงการก่อสร้างห้องส้วมเทศบาลตำบลหนองพ้อ เพื่อจ่ายเป็นค่าจ้างเหมาก่อสร้างห้องส้วมเทศบาลตำบลหนองพ้อ ไว้สำหรับบริการประชาชนผู้มาติดต่อราชการ  รายละเอียดตามแบบแปลนเทศบาลตำบลหนองพ้อกำหนด  เป็นเงินจำนวน  435,000  บาท
รวมเป็นเงินทั้งสิ้น  775,000    บาท
ดังนั้น ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ  พ.ศ. 2557 ในครั้งนี้เพื่อสภาเทศบาลตำบลหนองพ้อได้พิจารณา
	จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภาฯ	นั้นคือญัตติที่ 1เกี่ยวกับใช้จ่ายขาดเงินสะสมท่านนายกเทศมนตรีก็ไดเสนอเป็นที่เรียนร้อย เชิญท่านสมาชิกสภาได้อภิปราย ทั้งสามโครงการเชิญครับ งบประมาณทั้งหมด 775,000 บาทเชิญครับ
ปรีชา  ชาญเมธี	เรียนประธานสภา  นายกเทศมนตรี สมาชิกสภาทุกท่านและผู้เข้าร่วมประชุม ผมนายปรีชา  ชาญเมธี สท.เขต 2 ผมก็ดูแล้วถือว่างบประมาณก็สูงพอสมควร ผมดูแล้วแต่ละโครงการตั้งไว้เยอะเกินแล้วแต่ท่านสมาชิกจะพิจารณา ผมฝากท่านประธานไว้ด้วยครับ ว่ามันเยอะเกินไป ขอบคุณครับ
ศุภชัย  ชูเนียม	เรียนประธานสภา  นายกเทศมนตรี สมาชิกสภาทุกท่าน ผมนายศุภชัย  ชูเนียม สท.เขต 2 ตามที่ท่านปรีชาได้พูดเรื่องของงบประมาณโครงการจัดห้องน้ำคือตรงนี้งบประมาณมันเยอะจริงๆครับแต่ผมอยากให้เพื่อนสมาชิกเข้าใจครับ
นายกเทศมนตรี	เรียนประธานสภา สมาชิกผู้ทรงเกียรติทุกท่าน และผู้เข้าร่วมประชุม ผมขอบคุณทุกท่านที่เป็นห่วงเรื่องโครงการห้องน้ำคือตรงนี้ห้องน้ำมันก็มีตามแบบอยู่แล้วคือเราจะแยกประเภทห้องน้ำชาย/ห้องน้ำและห้องน้ำสำหรับผู้พิการและผู้สูงอายุมาติดต่อราชการ คือทุกวันนี้มีสามห้องคิดดูเองผู้หญิงเข้าผู้ชายเข้าครับเวลาออกทางเดียวกันและห้องน้ำที่จะมาจัดทำให้ออกซ้ายออกขวาครับรายละเอียดตรงนี้ผมก็ให้นายช่างชี้แจงแบบครับ
ผู้อำนวยการกองช่าง	เรียนประธานสภา  นายกเทศมนตรี สมาชิกสภา และผู้เข้าร่วมประชุม ครับตรงนี้ห้องน้ำที่ทำมาออกแบบเราจะดึงแยกผู้หญิงผู้ชาย และผู้พิการด้วย  คือบางครั้งจะมีผู้พิการมาติดต่อราชการด้วย ผมขอขอยืนยันว่าราคาตรงนี้ผมเอามาจากพาณิชย์จังหวัดครับ ผมขอชี้แจงไว้เพียงเท่านี้ครับ
ถาวร  ห้วนแจ่ม	เรียนประธานสภา นายกเทศมนตรี สมาชิกสภาทุกท่าน และผู้เข้าร่วมประชุม ผมนายถาวร  ห้วนแจ่ม สท.เขต 1 ผมอยากได้ราคาพาณิชย์จะได้ไหมครับ ขบคุณครับ
ปรีชา  ชาญเมธี	ผมตรงนี้ผมดูแล้วมันไม่มีราคาเปรียบเทียบ ผมจะดูได้อย่างไรครับ
ผู้อำนวยการกองช่าง	เรียนประธานสภา  นายกเทศมนตรี สมาชิกสภา และผู้เข้าร่วมประชุม ครับในส่วนตรงการเปรียบเทียบราคาในอยู่ในเครื่องคอมพิวเตอร์ครับเดียวผมจะไปเอมาให้ครับ
ประธานสภาฯ	มีใครจะอภิปรายอีกหรือไม่ครับ ถือว่าเป็นสิ่งที่ดีครับที่สภาได้พิจารณารายละเอียด ในเรื่องของการตั้งงบประมาณ เชิญครับ
สมพงศ์  ศรีเงิน	เรียนประธานสภา  นายกเทศมนตรี สมาชิกสภาทุกท่าน กระผมนายสมพงศ์  ศรีเงิน สท.เขต 1 ผมดูแล้วผมว่ามันก็ดีครับ แต่ผมว่ามันเยอะเกินไปครับ  คืออย่าตั้งงบประมาณให้เอื้อแก่ผู้รับเหมาจนเกินไป 
โยธิน  ถึงมาก	เรียนประธานสภา  นายกเทศมนตรี  สมาชิกสภาทุกท่าน ผมนายโยธิน  ถึงมาก สท.เขต 1 ผมก็เห็นด้วยทุกโครงการ และมีประโยชน์ทุกโครงการงบประมาณเดียวกันแต่ผมอยากให้ทำในส่วนที่อยู่ในเทศบัญญัติก่อนครับ ยังประกาศไม่หมด แล้วยังมีโครงการขึ้นมาอีก
สมเกียรติ  เกื้อชู	เรียนประธานสภา  นายกเทศมนตรี สมาชิกสภาทุกท่าน   และผู้เข้าร่วมประชุม โครงการของห้องน้ำผมดูราคาแล้ว ผมว่ามันใกล้เคียงกับราคาวัสดุในปัจจุบัน
ประสิทธิ์  จันทร	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายประสิทธิ์  จันทร สท.เขต 2 ครับโครงการทั้งสามโครงการผมก็เห็นด้วยทั้งสามโครงการครับ ผมอยากให้ผู้ที่เกี่ยวข้องอภิปรายให้เต็มที่ครับ
ปรีชา  ชาญเมธี	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายปรีชา  ชาญเมธี สท.เขต 2 ผมสงสัยอีกเรื่องครับเรื่องของยอดเงินงบประมาณในส่วนที่เหลือมันอยู่ตรงไหนครับ ฝากท่านประธานด้วยครับ
ประธานสภาฯ	เชิญท่านนายกตอบครับ 
นายกเทศมนตรี	ครับตรงนี้ผมก็ยินดีตอบทุกข้อสงสัยครับในส่วนรายละเอียด ผมก็รบกวนผู้อำนวยการกองช่างอีกครั้งครับ
ผู้อำนวยการกองช่าง	ตรงนี้ครับจะเป็นราคาวัตถุ ± ค่าแรง และให้ดูที่ค่าDTF ครับ ในปร.5
สมเกียรติ  เกื้อชู	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายสมเกียรติ เกื้อชู สท.1 ผมดูประมาณการแล้วว่าในราคาวัสดุก็โอเค แต่ผมไม่ได้รวมราคาอื่น ผมขอโทษท่านปรีชา ด้วยครับ
ถาวร  ห้วนแจ่ม	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายถาวร  ห้วนแจ่ม  สท.เขต 1 ผมว่าจริงๆแล้วค่า F นี้เท่าไหร่เพื่อนสมาชิกสภาอยากให้ตั้งยอดรวมไว้ด้วยครับ เพราะว่าผมจะเข้าใจมากกว่านี้ครับ
ประธานสภาฯ	ครับมีสมาชิกท่านใดจะอภิปรายมีอีกหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติจ่ายขาดเงินสะสมประจำปีงบประมาณพ.ศ.2557 ทั้งสามโครงการ โปรดยกมือครับ
มติที่ประชุม	ที่ประชุมมีมติ	เห็นชอบ	10	เสียง
			ไม่เห็นชอบ	-	ไม่มี
			งดออกเสียง	2	เสียง(ประธานสภา,นายปรีชา ชาญเมธี)
ประธานสภาฯ	ต่อไปเป็นญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557มี 4 ญัตติ รายละเอียดต่างๆก็ได้อยู่ในมือสมาชิกเชิญท่านนายกเทศมนตรีเสนอญัตติที่ 1 
นายกเทศมนตรี	เรียนประธานสภา สมาชิกผู้ทรงเกียรติทุกท่าน และผู้เข้าร่วมประชุม กระผมขอเสนอญัตติข้าพเจ้า นายสุพัฒน์  หนูจีนเส้ง ตำแหน่งนายกเทศมนตรีตำบลหนองพ้อ ขอเสนอญัตติ      ขออนุมัติแก้ไขเปลี่ยนแปลงคำชี้แจงงบประมาณโครงการก่อสร้างถนน คสล.สายหนองหลัก – ท่าพลับ หมู่ที่ 4  ดังนี้
กองช่าง ด้านบริการชุมชนและสังคม แผนงานเคหะและชุมชน งานไฟฟ้าถนน งบลงทุน หมวดครุภัณฑ์ที่ดินและสิ่งก่อสร้าง โครงการก่อสร้างถนน คสล.สายหนองหลัก – ท่าพลับ หมู่ที่ 4 ตั้งไว้ ๖๐๐,๐๐๐ บาท ในรายละเอียดโครงการดังนี้
รายละเอียดข้อความเดิม
โครงการก่อสร้างถนน คสล. สายหนองหลัก – ท่าพลับ  หมู่ที่ 4 ตั้งไว้  600,000  บาท   เพื่อจ่ายเป็นค่าจ้างเหมาก่อสร้างถนน คสล. ขนาดผิวจราจรกว้าง  4  เมตร  ยาว  250  เมตร  หนา 0.15  เมตร ไหล่ทางกว้างข้างละ 0.50  เมตร  หรือมีพื้นที่ไม่น้อยกว่า  1,000  ตร.ม. รายละเอียดแบบแปลนของเทศบาลตำบลหนองพ้อ
   		รายละเอียดข้อความใหม่
โครงการก่อสร้างถนน คสล. สายหนองหลัก – ท่าพลับ หมู่ที่ 4 ตั้งไว้  600,000  บาท    เพื่อจ่ายเป็นค่าจ้างเหมาก่อสร้างถนน คสล. ขนาดผิวจราจรกว้าง  3.50  เมตร  ยาว  230  เมตร  หนา 0.15  เมตร ไหล่ทางกว้างข้างละ 0.50  เมตร  หรือมีพื้นที่ไม่น้อยกว่า  805  ตร.ม. พร้อมวางท่อระบายน้ำ ขนาด  Ø  0.60 x 1.00  เมตร  จำนวน  1  จุด รวม 6 เมตร  รายละเอียดแบบแปลนของเทศบาลตำบลหนองพ้อ
		ซึ่งการแก้ไขเปลี่ยนแปลงคำชี้แจงงบประมาณรายจ่ายในครั้งนี้ มีเหตุผลดังนี้
๑. ตามที่สภาเทศบาลตำบลหนองพ้อ ได้อนุมัติจ่ายขาดเงินสะสมให้ดำเนินโครงการก่อสร้างถนน คสล.สายหนองหลัก – ท่าพลับ หมู่ที่ 4  ไปแล้วนั้น จากการตรวจสอบพื้นที่และได้พูดคุยกับเจ้าของที่ดินก่อนดำเนินการก่อสร้างโครงการ  พบว่าบริเวณดังกล่าวเป็นถนนที่มีลักษณะทางโค้งเป็นรูปครึ่งวงกลม และตรงบริเวณทางโค้งดังกล่าวมีราษฎรดำเนินการก่อสร้างกำแพง ซึ่งมีลักษณะที่สูงมากทำให้ไม่สามารถมองเห็นเมื่อใช้ยวดยานวิ่งสวนทางกัน จึงก่อให้เกิดอุบัติเหตุและอาจเป็นอันตรายต่อชีวิตและทรัพย์สินของราษฎรผู้ใช้เส้นทางดังกล่าวได้  ประกอบกับเจ้าของที่ดินได้อนุญาตให้ดำเนินการตัดถนนที่มีลักษณะทางโค้งออกและให้ก่อสร้างถนนเป็นแนวตรง ซึ่งที่ดินดังกล่าวเจ้าของที่ดินได้อุทิศให้กับเทศบาลในการดำเนินการแล้ว  เพื่อให้เกิดประโยชน์สูงสุดแก่ประชาชน และเพื่อแก้ปัญหาความเดือดร้อนของประชาชนในการสัญจรไปมา และการ  ขนย้ายผลผลิตทางการเกษตรของเกษตรกร  รวมทั้งเพื่อเพิ่มความรวดเร็วและปลอดภัยในชีวิตและทรัพย์สินของประชาชน  ซึ่งเป็นหน้าที่ของเทศบาลโดยตรงในการแก้ไขปัญหาความเดือดร้อนของประชาชน
๒. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๙  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง  ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภาฯ	ท่านนายกเทศมนตรีก็ได้เสนอขออนุมัติแก้ไขเปลี่ยนแปลงคำชี้แจงเสร็จสิ้นแล้วเรื่องถนนสาย หนองหลัก – ท่าพลับ เชิญท่านสมาชิกได้อภิปรายเรียนเชิญครับ มีหรือไม่ครับ
กมล  ฉิมรักษ์	เรียนประธานสภา  นายกเทศมนตรี สมาชิกสภาทุกท่านและผู้เข้าร่วมประชุม ผมนายกมล  ฉิมรักษ์  สท.เขต 2 ตรงนี้เปลี่ยนแปลงใหม่ไม่ทราบว่าแบบแปลนอยู่ตรงไหนครับ
ผู้อำนวยการกองช่าง	เรียนประธานสภา  นายกเทศมนตรี สมาชิกสภา และผู้เข้าร่วมประชุม เรื่องแบบแปลนมันเหมือนเดิมครับจัดเตรียมการเปลี่ยนแปลงเรียบร้อยแล้วครับขอบคุณครับ
ประธานสภาฯ	ตรงนี้ผมอยากให้มีหลักฐานครับเรื่องของการอุทิศที่ดิน คืออยากให้แบบชัดเจนครับ มีสมาชิกท่านใดจะอภิปรายอีกหรือไม่ครับ ถ้าไม่มีผมขอมติครับ  ท่านสมาชิกท่านใดเห็นชอบอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 โปรดยกมือครับ
มติที่ประชุม	ที่ประชุมมีมติ	เห็นชอบ	11	เสียง
			ไม่เห็นชอบ	-	ไม่มี
			งดออกเสียง	1	เสียง(ประธานสภาฯ)
ประธานสภาฯ	ต่อไปเป็น ญัตติขอแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ.2557 เชิญท่านนายกเสนอญัตติที่ 2 
นายกเทศมนตรีฯ	ครับขอบคุณครับข้าพเจ้า นายสุพัฒน์  หนูจีนเส้ง ตำแหน่งนายกเทศมนตรีตำบลหนองพ้อ ขอเสนอญัตติ     ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2557  ดังนี้
กองช่าง แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน     หมวดครุภัณฑ์ที่ดินและสิ่งก่อสร้าง  ประเภทครุภัณฑ์คอมพิวเตอร์ เพื่อจัดซื้อเครื่องคอมพิวเตอร์โน้ดบุ้ค สำหรับประมวลผล จำนวน  1  เครื่อง  ตั้งไว้ 27,๐๐๐ บาท   รายละเอียดดังนี้
รายละเอียดข้อความเดิม
- เครื่องคอมพิวเตอร์โน้ตบุ้ค สำหรับงานประมวลผล  ราคา   27,000   บาท
คุณลักษณะพื้นฐาน
- หน่วยประมวลผลกลาง (CPU)  ไม่น้อยกว่า 4 แกนหลัก ( 4 core) ทีมีความเร็วสัญญาณนาฬิกาไม่น้อยกว่า  2.0 GHz จำนวน  1  หน่วย
-  มีหน่วยความจำหลัก (RAM) ชนิด DDR3  หรือดีกว่า ขนาดไม้น้อยกว่า  4  GB 
-  มีหน่วยจัดเก็บข้อมูล (Hard disk) ขนาดความจุไม่น้อยกว่า 750 GB  จำนวน   1  หน่วย
-  มีจอภาพชนิด WXGA หรือดีกว่า มีขนาดไม่น้อยกว่า  12 นิ้ว
-  มี DVD - RW หรือดีกว่า จำนวน  1  หน่วย
-  มีช่องเชื่อมต่อระบบเครือข่ายแบบ Gigabit Internetหรือดีกว่าจำนวนไม่น้อยกว่า 1  ช่อง 
-  สามารถใช้งานได้ไม่น้อยกว่า  WiFi (802 11 b , g ,n )  และ Bluetooth  
รายละเอียดข้อความใหม่
- เครื่องคอมพิวเตอร์โน้ตบุ้ค สำหรับงานประมวลผล  ราคา   25,000   บาท
คุณลักษณะพื้นฐาน
- หน่วยประมวลผลกลาง (CPU) ไม่น้อยกว่า 4 แกนหลัก (4 core) ทีมีความเร็วสัญญาณนาฬิกาไม่น้อยกว่า  2.2 GHz จำนวน  1  หน่วย
-  มีหน่วยความจำหลัก (RAM) ชนิด DDR3  หรือดีกว่า ขนาดไม้น้อยกว่า  4  GB 
-  มีหน่วยจัดเก็บข้อมูล (Hard disk) ขนาดความจุไม่น้อยกว่า 750 GB  จำนวน    1 หน่วย
-  มีจอภาพชนิด WXGA หรือดีกว่า มีขนาดไม่น้อยกว่า  12 นิ้ว
-  มี DVD - RW หรือดีกว่า จำนวน  1  หน่วย
- มีช่องเชื่อมต่อระบบเครือข่ายแบบ (NetworkInterface ) แบบ 10/100/1000 Base-Tหรือดีกว่าจำนวนไม่น้อยกว่า 1 ช่อง 
-  สามารถใช้งานได้ไม่น้อยกว่า  WiFi (802 11 b / g /n )  และ Bluetooth   
		ซึ่งการแก้ไขเปลี่ยนแปลงคำชี้แจงงบประมาณรายจ่ายในครั้งนี้ มีเหตุผลดังนี้
๑. ตามเทศบัญญัติงบประมาณรายจ่ายประจำปีงบประมาณ พ.ศ. 2557  เทศบาลตำบลหนองพ้อได้ตั้งงบประมาณรายจ่ายประเภทครุภัณฑ์คอมพิวเตอร์ โดยใช้เกณฑ์ราคากลางและคุณลักษณะพื้นฐานครุภัณฑ์คอมพิวเตอร์  ประจำปีงบประมาณ  2556  ตามที่กระทรวง ICT ได้กำหนดเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปีงบประมาณ  2557  แล้ว
๒. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๙  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง  ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภาฯ	ครับนั้นคือญัตติแก้ไขเปลี่ยนแปลงคำชี้แจงงบประมาณเรื่องคอมพิวเตอร์คือตรงนี้ต้องอาศัยตามกฎของกระทรวง ICT ครับ เชิญท่านสมาชิสภาอภิปรายครับ มีหรือไม่ครับถ้าไม่มีผมขอมติครับ ท่านสมาชิกสภาทานใดเห็นชอบอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 โปรดยกมือครับ
	ครับ ท่านสมาชิกสภาทานใดไม่เห็นชอบอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 โปรดยกมือครับ ครับ และสมาชิกท่านใดงดออกเสียงโปรดยกมือครับ
มติที่ประชุม	ที่ประชุมมีมติ	เห็นชอบ	11	เสียง
			ไม่เห็นชอบ	-	ไม่มี
			งดออกเสียง	1	เสียง(ประธานสภาฯ)
ประธานสภาฯ	ต่อไปเป็นญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2257 เชิญท่านนายกเทศมนตรีครับ
สมพงศ์  ศรีเงิน	ครับท่านประธานครับ ผมขอพักสัก 10 นาทีครับ
ประธานสภาฯ	ขอผู้รับรอง ประธานพัก 10 นาทีครับ 
ประธานสภาฯ	เชิญท่านนายกเทศมนตรีเสนอญัตติที่ 3
นายกเทศมนตรี	ข้าพเจ้าขอเสนอญัตติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2556  แผนงานการศึกษา งานบริหารทั่วไปเกี่ยวกับการศึกษา  หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ (หน้า 82) 2. ประเภทครุภัณฑ์คอมพิวเตอร์ ดังนี้
				ข้อความเดิม
			1)	เครื่องคอมพิวเตอร์โน้ตบุ๊ค สำหรับงานประมวลผล จำนวน 27,000 บาท 
เพื่อจ่ายเป็นค่าจัดซื้อเครื่องคอมพิวเตอร์สำหรับงานประมวลผล จำนวน 1 เครื่อง เพื่อใช้ในการจัดทำฐานข้อมูลนักเรียนของศูนย์พัฒนาเด็กเล็กบ้านดอนนูด และโรงเรียนในเขตพื้นที่เทศบาลตำบลหนองพ้อ จำนวน 2 โรงเรียน โดยมีราคากลางและคุณลักษณะพื้นฐานครุภัณฑ์คอมพิวเตอร์ ประจำปีงบประมาณ พ.ศ.2556 ของกระทรวงเทคโนโลยีสารสนเทศและการสื่อสาร โดยมีคุณลักษณะพื้นฐานดังนี้
· หน่วยประมวลผลกลาง (CPU) ไม่น้อยกว่า 4 แกนหลัก (4 core) ที่มีความเร็วสัญญาณนาฬิกา ไม่น้อยกว่า 2.0 GHz จำนวน 1 หน่วย
· มีหน่วยความจำหลัก (RAM) ชนิด DDR3 หรือดีกว่า ขนาดไม่น้อยกว่า 4 GB
· มีหน่วยจัดเก็บข้อมูล (Hard disk) ขนาดความจุไม่น้อยกว่า 750 GB จำนวน 1 หน่วย
· มีจอภาพชนิด WXGA หรือดีกว่า มีขนาดไม่น้อยกว่า 12 นิ้ว
· มีช่องเชื่อมต่อระบบเครือข่าย แบบ Gigabit Ethernet หรือดีกว่า จำนวนไม่น้อยกว่า 1 ช่อง
· สามารถใช้งานได้ไม่น้อยกว่า Wi-Fi (802.11b,g,n) และ Bluetooth

			2) เครื่องพิมพ์ชนิดเลเซอร์/ชนิด LED สี แบบ network จำนวน 18,000 บาท    เพื่อจ่ายเป็นค่าจัดซื้อเครื่องพิมพ์ชนิดเลเซอร์/ชนิด LED สี แบบ Network จำนวน 1 เครื่อง เพื่อใช้ในทำงานของกองการศึกษาและศูนย์พัฒนาเด็กเล็กบ้านดอนนูด โดยมีราคากลางและคุณลักษณะพื้นฐานครุภัณฑ์คอมพิวเตอร์ ประจำปีงบประมาณ พ.ศ.2556 ของกระทรวงเทคโนโลยีสารสนเทศและการสื่อสาร โดยมีคุณลักษณะพื้นฐานดังนี้
			-	มีความละเอียดในการพิมพ์ไม่น้อยกว่า 600 x 600 dpi
			-	มีความเร็วในการพิมพ์สีไม่น้อยกว่า 20 หน้าต่อนาที
			-	มีความเร็วในการพิมพ์ขาวดำไม่น้อยกว่า 20 หน้าต่อนาที
			-	มีหน่วยความจำ (Memory) ขนาดไม่น้อยกว่า 16 MB
			-	สามารถพิมพ์เอกสารกลับหน้าอัตโนมัติได้
			-	มี Interface ไม่น้อยกว่า 1xParallel หรือ 1 x USB 2.0 และ 1 x Ethernet 10/100 Base TX
			-	สามารถใช้ได้กับ A4 Letter, Legal และ Custom โดยมีถาดใส่กระดาษได้ไม่น้อยกว่า 250 แผ่น
				ข้อความใหม่
			1)	เครื่องคอมพิวเตอร์โน้ตบุ๊ค สำหรับงานประมวลผล จำนวน 27,000 บาท 
เพื่อจ่ายเป็นค่าจัดซื้อเครื่องคอมพิวเตอร์สำหรับงานประมวลผล จำนวน 1 เครื่อง เพื่อใช้ในการจัดทำฐานข้อมูลนักเรียนของศูนย์พัฒนาเด็กเล็กบ้านดอนนูด และโรงเรียนในเขตพื้นที่เทศบาลตำบลหนองพ้อ จำนวน 2 โรงเรียน โดยมีราคากลางและคุณลักษณะพื้นฐานครุภัณฑ์คอมพิวเตอร์ ประจำปีงบประมาณ พ.ศ.2556 ของกระทรวงเทคโนโลยีสารสนเทศและการสื่อสาร โดยมีคุณลักษณะพื้นฐานดังนี้
· หน่วยประมวลผลกลาง (CPU) ไม่น้อยกว่า 4 แกนหลัก (4 core) ที่มีความเร็วสัญญาณนาฬิกา ไม่น้อยกว่า 2.2 GHz จำนวน 1 หน่วย
· มีหน่วยความจำหลัก (RAM) ชนิด DDR3 หรือดีกว่า ขนาดไม่น้อยกว่า 4 GB
· มีหน่วยจัดเก็บข้อมูล (Hard disk) ขนาดความจุไม่น้อยกว่า 750 GB จำนวน 1 หน่วย
· มีจอภาพชนิด WXGA หรือดีกว่า มีขนาดไม่น้อยกว่า 12 นิ้ว
· มี DVD-RW หรือดีกว่า จำนวน 1 หน่วย
· มีช่องเชื่อมต่อระบบเครือข่าย (Network Interface) c[[ 10/100/1000 Base-T หรือดีกว่าไม่น้อยกว่า 1 ช่อง
· สามารถใช้งานได้ไม่น้อยกว่า Wi-Fi (802.11b,g,n) และ Bluetooth

	2) เครื่องพิมพ์ชนิดเลเซอร์/ชนิด LED สี แบบ network จำนวน 19,000 บาท    เพื่อจ่ายเป็นค่าจัดซื้อเครื่องพิมพ์ชนิดเลเซอร์/ชนิด LED สี แบบ Network จำนวน 1 เครื่อง เพื่อใช้ในทำงานของกองการศึกษาและศูนย์พัฒนาเด็กเล็กบ้านดอนนูด โดยมีราคากลางและคุณลักษณะพื้นฐานครุภัณฑ์คอมพิวเตอร์ ของกระทรวงเทคโนโลยีสารสนเทศและการสื่อสาร โดยมีคุณลักษณะพื้นฐานดังนี้
			-	มีความละเอียดในการพิมพ์ไม่น้อยกว่า 600 x 600 dpi
			-	มีความเร็วในการพิมพ์สีไม่น้อยกว่า 20 หน้าต่อนาที
			-	มีความเร็วในการพิมพ์ขาวดำไม่น้อยกว่า 20 หน้าต่อนาที
			-	มีหน่วยความจำ (Memory) ขนาดไม่น้อยกว่า 16 MB
			-	สามารถพิมพ์เอกสารกลับหน้าอัตโนมัติได้
			-	มี Interface แบบ Parallel หรือUSB 2.0 หรือดีกว่า จำนวนไม่น้อยกว่า 1 ช่อง
			-	มีช่องเชื่อมต่อระบบเครือข่าย (Network Interface) แบบ 10/100 Base TX หรือดีกว่า จำนวนไม่น้อยกว่า 1 ช่อง
			-	สามารถใช้ได้กับ A4 Letter, Legal และ Custom โดยมีถาดใส่กระดาษได้ไม่น้อยกว่า 250 แผ่น
ดังนั้น เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๕๑ หมวด ๔ การโอนและแก้ไขเปลี่ยนแปลงงบประมาณ ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น  ประกอบกับ เทศบาลตำบลหนองพ้อ ได้ตั้งงบประมาณรายจ่ายฯ ประเภทครุภัณฑ์คอมพิวเตอร์ โดยใช้เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปีงบประมาณ 2556 ตามที่กระทรวง ICT กำหนด และปรากฏว่าปัจจุบันนี้กระทรวง ICT ได้กำหนดเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปีงบประมาณ 2557 เมื่อวันที่ 21 กุมภาพันธ์ 2557  ดังนั้นเพื่อให้การจัดซื้อครุภัณฑ์คอมพิวเตอร์ในปีงบประมาณพ.ศ. 2557 เป็นไปด้วยความเรียบร้อย ถูกต้องตามระเบียบ และเป็นประโยชน์กับทางราชการ จึงจำเป็นต้องขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2557 ดังรายละเอียดดังกล่าวข้างต้น
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณา
ประธานสภาฯ	ต่อไปเชิญท่านสมาชิกสภาได้อภิปรายครับ เรื่องของคอมพิวเตอร์ครับ เชิญครับ ถ้าไม่มีผมขอมติครับ ท่านสมาชิกสภาทานใดเห็นชอบอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 โปรดยกมือครับ
มติที่ประชุม	ที่ประชุมมีมติ	เห็นชอบ	11	เสียง
			ไม่เห็นชอบ	-	ไม่มี
			งดออกเสียง	1	เสียง(ประธานสภาฯ)
ประธานสภาฯ	ต่อไปเป็นญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 เชิญท่านนายกเทศมนตรีเสนอญัตติที่ 4
นายกเทศมนตรีฯ	ข้าพเจ้า  นายสุพัฒน์  หนูจีนเส้ง  ตำแหน่งนายกเทศมนตรีตำบลหนองพ้อ  ขอเสนอญัตติอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ.  ๒๕๕๗  ดังนี้
กองคลัง  แผนงานบริหารงานทั่วไป  งานบริหารงานคลัง  งบลงทุน  หมวดค่าครุภัณฑ์         ที่ดินและสิ่งก่อสร้าง  ครุภัณฑ์  ประเภทครุภัณฑ์คอมพิวเตอร์  1) ค่าเครื่องพิมพ์ชนิดเลเซอร์  ตั้งไว้จำนวน  ๑๓,๐๐๐  บาท  2) ค่าเครื่องสำรองไฟฟ้า  ตังไว้จำนวน  ๕,๓๐๐  บาท  โดยมีรายละเอียดตามข้อความเดิมดังนี้
			รายละเอียดข้อความเดิม
๑. ค่าเครื่องพิมพ์ชนิดเลเซอร์  เพื่อจ่ายเป็นค่าจัดซื้อเครื่องพิมพ์ชนิดเลเซอร์ / ชนิด  LED  ขาวดำ  (๓๐ หน้า/นาที)  ตามมาตรฐานราคากลางของกระทรวงเทคโนโลยีสานสนเทศและการสื่อสาร  โดยมีคุณลักษณะพื้นฐานดังนี้
			- มีความละเอียดในการพิมพ์ไม่น้อยกว่า ๑,๒๐๐ x ๖๐๐dpi
			- มีความเร็วในการพิมพ์ไม่น้อยกว่า  ๓๐  หน้าต่อนาที
			- สามารถพิมพ์เอกสารกลับหน้าอัตโนมัติได้
			- มีหน่วยความจำ  (Memory)  ขนาดไม่น้อยกว่า  ๓๒  MB
			- มี Interface  แบบ  ๑ x Parallel  หรือ  ๑ x USB  ๒.๐  หรือน้อยกว่า
- สามารถใช้ได้กับ  กระดาษ  A๔  , Letter , Legal   และ  Custom  โดยมีถาดใส่กระดาษได้รวมกันไม่น้อยกว่า  ๒๕๐  แผ่น
			๒. ค่าเครื่องสำรองไฟฟ้า 
เพื่อจ่ายเป็นค่าเครื่องสำรองไฟฟ้า  ขนาด  ๑ KVA  จำนวน  ๑  เครื่อง  ตามมาตรฐานราคากลางของกระทรวงเทคโนโลยีสารสนเทศและการสื่อสาร  โดยมีคุณลักษณะพื้นฐานดังนี้
- มีกำลังไฟฟ้าด้านนอกไม่น้อยกว่า  ๑ KVA  และ  ๖๐๐ W 
			- สามารถสำรองไฟฟ้าได้ไม่น้อยกว่า  ๑๕  นาที
			รายละเอียดข้อความใหม่
๑. ค่าเครื่องพิมพ์ชนิดเลเซอร์/ ชนิด  LED  ขาวดำ  (๓๐ หน้า/นาที)  ราคา  ๑๑,๐๐๐  บาท  โดยมีคุณลักษณะพื้นฐานดังนี้ 
			- มีความละเอียดในการพิมพ์ไม่น้อยกว่า ๑,๒๐๐ x ๖๐๐dpi
			- มีความเร็วในการพิมพ์ไม่น้อยกว่า  ๓๐  หน้าต่อนาที
			- สามารถพิมพ์เอกสารกลับหน้าอัตโนมัติได้
			- มีหน่วยความจำ  (Memory)  ขนาดไม่น้อยกว่า  ๓๒  MB
- มีช่องเชื่อมต่อ  (Interface)  แบบ  Parallel  หรือ  USB  ๒.๐  หรือดีกว่า  จำนวนไม่น้อยกว่า  ๑  ช่อง
- สามารถใช้ได้กับ  กระดาษ  A๔  , Letter , Legal   และ  Custom  โดยมีถาดใส่กระดาษได้รวมกันไม่น้อยกว่า  ๒๕๐  แผ่น
			๒. ค่าเครื่องสำรองไฟฟ้า  ขนาด  ๑ KVA   ราคา  ๕,๑๐๐  บาท 
 โดยมีคุณลักษณะพื้นฐานดังนี้
- มีกำลังไฟฟ้าด้านนอกไม่น้อยกว่า  ๑ KVA  ( ๖๐๐ Watts)
			- สามารถสำรองไฟฟ้าได้ไม่น้อยกว่า  ๑๕  นาที
			ซึ่งการแก้ไขเปลี่ยนแปลงคำชี้แจงงบประมาณรายจ่ายในครั้งนี้  มีเหตุผลดังนี้
๑. ด้วยกองคลังเทศบาลตำบลหนองพ้อ  มีความประสงค์ขอแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ   พ.ศ.  ๒๕๕๗  หมวดครุภัณฑ์ที่ดินและสิ่งก่อสร้าง  ค่าครุภัณฑ์  ประเภทค่าครุภัณฑ์คอมพิวเตอร์  ในรายละเอียดคุณลักษณะครุภัณฑ์คอมพิวเตอร์ตามรายละเอียดข้างต้น  เนื่องจากคุณลักษณะพื้นฐานครุภัณฑ์คอมพิวเตอร์ที่กำหนดในเทศบัญญัติงบประมาณรายจ่ายประจำปีงบประมาณ  พ.ศ.  ๒๕๕๗  เป็นคุณลักษณะพื้นฐานของครุภัณฑ์คอมพิวเตอร์ประจำปี  พ.ศ.  ๒๕๕๖ ที่กระทรวงเทคโนโลยีสารสนเทศและสื่อสารกำหนด  ซึ่งเป็นการปฏิบัติตามหลักเกณฑ์และแนวทางปฏิบัติการจัดหาระบบคอมพิวเตอร์ของกระทรวงมหาดไทยตามมติที่ประชุมคณะกรรมการบริหารและการจัดหาระบบคอมพิวเตอร์ขอ งกระทรวงมหาดไทย  ครั้งที่  ๗/๒๕๕๕  เมื่อวันที่  ๙  สิงหาคม  ๒๕๕๕  และปัจจุบันกระทรวงเทคโนโลยีสารสนเทศและการสื่อสาร  ได้กำหนดเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจำปีงบประมาณ  พ.ศ.  ๒๕๕๗  เรียบร้อยแล้ว  ตามประกาศ  ณ  วันที่  ๘  มีนาคม   ๒๕๕๗ 
๒. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น  พ.ศ.  ๒๕๔๑  หมวด  ๔  การโอนและแก้ไขเปลี่ยนแปลงงบประมาณ  ข้อ  ๒๙  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง  ที่ทำให้ลักษณะ  ปริมาณ  คุณภาพเปลี่ยน   หรือเปลี่ยนแปลงสถานที่ก่อสร้าง  ให้เป็นอำนาจอนุมัติของสภาท้องถิ่น 
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภาฯ	ครับตามกฎของกระทรวง ICTรายละเอียดต่างๆก็ได้อยู่ในมือสมาชิกเชิญท่านสมาชิกได้อภิปรายเชิญครับ ถ้าไม่มีผมขอมติครับ ครับ ท่านสมาชิกสภาทานใดเห็นชอบอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 โปรดยกมือครับ
	
มติที่ประชุม	ที่ประชุมมีมติ	เห็นชอบ	11	เสียง
			ไม่เห็นชอบ	-	ไม่มี
			งดออกเสียง	1	เสียง(ประธานสภาฯ)
ประธานสภาฯ	ต่อไปเป็นญัตติขออนุมัติโอนและแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 มี 2 ญัตติ เชิญท่านนายกได้เสนอญัตติที่ 1
นายกเทศมนตรี	ข้าพเจ้า นายสุพัฒน์  หนูจีนเส้ง ตำแหน่งนายกเทศมนตรีตำบลหนองพ้อ ขอเสนอญัตติขออนุมัติโอนเงินงบประมาณรายจ่ายโครงการก่อสร้างหอถังประปา พร้อมเคลื่อนย้ายหอถังประปาจากหมู่ที่ 9   ไปประกอบติดตั้งที่หมู่ที่ 6 และแก้ไขเปลี่ยนแปลงคำชี้แจงงบประมาณโครงการขุดเจาะบ่อบาดาลหมู่ที่ 7   
ตามที่สภาเทศบาลตำบลหนองพ้อ ได้อนุมัติกันเงินโครงการก่อสร้างหอถังประปา  พร้อมเคลื่อนย้ายหอถังประปา จากหมู่ที่ 9 ไปประกอบติดตั้งที่หมู่ที่  6  ตั้งไว้  150,000  บาท และโครงการขุดเจาะบ่อบาดาลหมู่ที่  7  ตั้งไว้  100,000  บาท   ซึ่งทั้ง  2  โครงการสภาเทศบาลตำบลหนองพ้อได้อนุมัติกันเงินไว้แล้ว นั้น แต่ก่อนดำเนินโครงการกองช่างได้สำรวจพื้นที่ก่อนก่อสร้างหอถังประปาและเคลื่อนย้ายหอถังประปาจากหมู่ที่ 9  ไปประกอบติดตั้งที่หมู่ที่ 6 ปรากฏว่าไม่สามารถดำเนินการ เนื่องจากการทดสอบปริมาณน้ำมีไม่เพียงพอต่อการให้บริการประชาชน  จึงขอโอนลดงบประมาณโครงการดังกล่าว  จำนวน  150,000  บาท  และโครงการขุดเจาะบ่อบาดาลหมู่ที่ 7 ก็ไม่สามารถดำเนินการขุดเจาะบ่อบาดาลได้เนื่องจากงบประมาณที่ตั้งไว้ไม่เพียงพอ เพราะราคาค่าวัสดุก่อสร้างปัจจุบันราคาสูงจึงขอโอนงบประมารเพิ่มและขอแก้ไขเปลี่ยนแปลงคำชี้แจง
			โอนเพิ่ม
ด้านการเศรษฐกิจ  แผนงานการพาณิชย์  งานกิจการประปา หมวดค่าครุภัณฑ์ที่ดินและสิ่งก่อสร้าง ประเภทบ่อน้ำ โครงการขุดเจาะบ่อบาดาล หมู่ที่ 7  จำนวน  150,000 บาท  เพื่อจ่ายเป็นค่าจ้างเหมาขุดเจาะบ่อบาดาลหมู่ที่  7 
			รวมโอนเพิ่ม   จำนวน   150,000  บาท		
		โอนลด
ด้านการเศรษฐกิจ  แผนงานการพาณิชย์  งานกิจการประปา หมวดค่าครุภัณฑ์ที่ดินและสิ่งก่อสร้าง ประเภทบ่อน้ำ โครงการก่อสร้างหอถังประปาพร้อมเคลื่อนย้ายหอถังประปา จากหมู่ที่ 9 ไปประกอบติดตั้งที่หมู่ที่ 6  โอนลด จำนวน  150,000  บาท
			รวมโอนลด   จำนวน   150,000    บาท
แก้ไขเปลี่ยนแปลงคำชี้แจง
			รายละเอียดข้อความเดิม
-โครงการขุดเจาะบ่อบาดาล หมู่ที่ 7  ตั้งจ่ายไว้   100,000  บาท  เพื่อจ่ายเป็นค่าจ้างเหมาขุดเจาะบ่อบาดาล หมู่ที่ 7  ต.ควนขนุน  จำนวน   1 บ่อ  ขนาดเส้นผ่าศูนย์กลาง  6  นิ้ว   พร้อมอุปกรณ์ท่อพีวีซี  ชั้น 13.5  ปริมาณน้ำไม่น้อยกว้า 5 ลบ.ม./ชั่วโมง  พร้อมติดตั้งป้ายประชาสัมพันธ์โครงการ จำนวน   1  ป้าย
			รายละเอียดข้อความใหม่
-โครงการขุดเจาะบ่อบาดาล หมู่ที่ 7  ตั้งจ่ายไว้   250,000  บาท  เพื่อจ่ายเป็นค่าจ้างเหมาขุดเจาะบ่อบาดาล หมู่ที่ 7  ต.ควนขนุน  จำนวน  1 บ่อ  ขนาดเส้นผ่าศูนย์กลาง  6 นิ้ว พร้อมอุปกรณ์ท่อพีวีซี  ชั้น 13.5  ความลึกไม่น้อยกว่า  60   เมตร หรือปริมาณน้ำไม่น้อยกว้า 7 ลบ.ม./ชั่วโมง  พร้อมติดตั้งป้ายประชาสัมพันธ์โครงการ จำนวน   1  ป้าย		
ดังนั้น ข้าพเจ้า จึงได้ เสนอญัตติขออนุมัติโอนเงินงบประมาณโครงการก่อสร้างหอถังประปา พร้อมเคลื่อนย้ายหอถังประปาจากหมู่ที่ 9 ไปประกอบติดตั้งที่หมู่ที่ 6 และแก้ไขเปลี่ยนแปลงคำชี้แจงงบประมาณโครงการขุดเจาะบ่อบาดาล หมู่ที่ 7  ในครั้งนี้ เพื่อสภาเทศบาลตำบลหนองพ้อ ได้พิจารณาอนุมัติต่อไป
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณา

ประธานสภาฯ	ครับญัตติดังกล่าวก็เป็นญัตติการแก้ไขของระบบประปาของหมู่ที่ 9 และหมู่ที่ 7 จากเดิมตั้งไว้ 100,000 บาท แต่ไม่สามารถดำเนินการได้และเปลี่ยนมาเป็น 150,000 บาทและโอนเพิ่มมา 100,000 บาท เพื่อแก้ไขปัญหาเรื่องน้ำให้กับประชาชนที่ได้รับความเดือดร้อน เชิญท่านสมาชิกได้อภิปรายครับ เชิญครับ
ปรีชา  ชาญเมธี	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายปรีชา  ชาญเมธี สท.เขต 2 ผมดูแล้วโอนเพิ่มที่เดียวทั้งหมด 150,000 บาท ผมว่ามันโอนเยอะเกินไปผมอยากให้เว้นไว้บ้างครับมันเยอะเกินไป ผมว่ารู้ชาวบ้านต้องการจริงๆครับ
ศุภชัย  ชูเนียม	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายศุภชัย  ชูเนียมสท.เขต 2 ครับตรงนี้ผมก็ต้องการจริงๆคือชาวบ้านต้องการประปา ผมอยากให้เพื่อนสมาชิกช่วยกันพิจารณาและช่วยกันคิดเรื่องของงบประมาณจริงๆครับื คือตอนนี้ย่ำแย่จริงๆต้องเอาน้ำจากหมูที่ 8 มาช่วย อยากให้เพื่อนสมาชิกได้พิจารณาครับ
โยธิน  ถึงมาก	เรียนประธานสภา นายกเทศมนตรี สมาชิกสภาทุกท่าน ผมนายโยธิน  ถึงมาก สท.เขต 1 ผมเห็นด้วยทุกโครงการครับงบประมาณ 150,000 บาทแล้วโครงการอื่นๆเป็นแสนแต่ไม่มีในเขตที่ 1 บ้างคือโครงการที่อยู่ในแผนทำไมท่านไม่ทำก่อนครับผมขอฝากด้วยครับ ขอบคุณครับ
สมพงศ์  ศรีเงิน	เรียนประธานสภา นายกเทศมนตรี สมาชิกสภาทุกท่าน ผมนายสมพงศ์  ศรีเงิน สท.เขต 1 ส่วนตรงนี้การขุดเจาะบ่อบาดาลผมก็เห็นด้วยแต่ผมว่ามันเยอะเกินไปครับเรื่องของงบประมาณ ผมอยากให้ปรับลดเพราะราคาที่ผ่านมาการขุดเจาะไม่เกิน 150,000 บาทครับ
นายกเทศมนตรี	ผมดีใจที่เพื่อนสมาชิกได้อภิปรายคือผมต้องแจงให้ทราบว่าในส่วนตรงนี้เมื่อก่อนไม่สามารถทำได้ เรื่องงบประมาณตั้งไว้น้อย ผมเลยเอามาเริ่มใหม่ ที่ผมโอนมา 150,000 บาท คือมันเยอะท่านการันตีได้เลยของหมู่ที่ 7 ถ้าท่านศึกษารายละเอียดท่านจะได้รู้ว่าชาวบ้านเดือดร้อนจริงและผมขอขอบคุณท่านที่ให้เกียรติเรื่องของตัวเลข  ผมขอเอยนามท่านปรีชาครับตรงนี้ถ้าไม่โอนมามันก็ทำไม่ได้ครับ ชาวบ้าเขาเดือดร้อนจริงๆครับ
ปรีชา  ชาญเมธี	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายปรีชา  ชาญเมธี สท.เขต 2 คือตรงนี้มันเป็น 2 ประเภทครับคือขุดเจาะบ่อบาดาลและติดตั้งหอถังประปาที่ผมพูดคือท่านโอนมามันมากเกินไปครับ ทั้ง 250,000 บาท คือปรับลดลงหน่อยผมอยากให้เพื่อนสมาชิกเข้าใจว่าเยอะเกินไป ผมอยากให้เว้นไว้บ้างครับ
ผู้อำนวยการกองช่าง	เรียนประธานสภา นายกเทศมนตรี ท่านสมาชิกสภาทุกท่าน และผู้เข้าร่วมประชุม ผมขอชี้แจงเรื่องบ่อบาดาลที่ตั้งไว้ 100,000 บาทเดียวนี้มันเจาะไม่ได้ครับ ถ้าเจาะแค่ 40เมตรแล้วลองบังคับน้ำไว้ที่ 5 ลบ.ม.ผมว่าน่าจะหาน้ำไม่เจอและหายากที่สุด เพราะตอนนี้น้ำบาดาลมันอยู่ความลึกที่ 33 – 060 ม.ครับ แต่ตอนนี้ที่เขาทำกันเจาะแล้วสามารถใช้ได้ถึง 3 หมู่บ้านเลยครับ แต่ความลึกต้องอยูที่ 60 ม. ระดับน้ำต้องได้ 7 ลบ.ม.ครับ
ประธานสภาฯ	เชิญท่านต่อไปครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติโอนและแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 โปรดยกมือครับ 
มติที่ประชุม	ที่ประชุมมีมติ	เห็นชอบ	10	เสียง
			ไม่เห็นชอบ	-	ไม่มี
			งดออกเสียง	2	เสียง(ประธานสภา,นายปรีชา ชาญเมธี)
ประธานสภาฯ	ต่อไปเป็นญัตติขออนุมัติโอนและแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 เชิญท่านนายกเทศมนตรีเสนอญัตติที่ 2 
นายกเทศมนตรี	ข้าพเจ้า  นายสุพัฒน์  หนูจีนเส้ง  ตำแหน่งนายกเทศมนตรีตำบลหนองพ้อ  ขอเสนอญัตติขออนุมัติโอนเงินงบประมาณรายจ่ายและแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2557 ดังนี้
			โอนเพิ่ม
1.สำนักปลัด  ด้านบริหารงานทั่วไป แผนงานบริหารงานทั่วไป  งานบริหารทั่วไป งบดำเนินงาน  
หมวดค่าครุภัณฑ์ที่ดินและสิ่งก่อสร้าง  ครุภัณฑ์  ประเภทครุภัณฑ์คอมพิวเตอร์  1) ค่าเครื่องสำรองไฟฟ้า จำนวน 2,400 บาท 
2. สำนักปลัด  ด้านบริหารงานทั่วไป แผนงานบริหารงานทั่วไป  งานบริหารทั่วไป งบดำเนินงาน  
หมวดค่าครุภัณฑ์ที่ดินและสิ่งก่อสร้าง  ครุภัณฑ์ ประเภทครุภัณฑ์วิทยาศาสตร์หรือการแพทย์ 1) ค่าจัดซื้อเครื่องพ่นหมอกควัน จำนวน 1 เครื่อง  จำนวน 15,000 บาท
รวมงบประมาณโอนเพิ่ม จำนวน 17,400 บาท (หนึ่งหมื่นเจ็ดพันสี่ร้อยบาทถ้วน) 
โอนลด
สำนักปลัด แผนงานงบกลาง งานงบกลาง งบกลาง ประเภทรายจ่ายตามข้อผูกพัน เงินทุนเพื่อการศึกษาระดับปริญญาโท จำนวน 17,400 บาท 
			รวมงบประมาณโอนลด จำนวน 17,400 บาท (หนึ่งหมื่นเจ็ดพันสี่ร้อยบาทถ้วน)
แก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2557 ตามรายละเอียดดังนี้
1.สำนักปลัด ด้านบริหารงานทั่วไป แผนงานบริหารงานทั่วไป  งานบริหารทั่วไป
งบดำเนินงาน หมวดค่าครุภัณฑ์ที่ดินและสิ่งก่อสร้าง  ครุภัณฑ์  ประเภทครุภัณฑ์คอมพิวเตอร์  1) ค่าเครื่องสำรองไฟฟ้า ตั้งไว้ จำนวน 3,600 บาท โดยมีรายละเอียดข้อความเดิมดังนี้
			รายละเอียดข้อความเดิม
เพื่อจ่ายเป็นค่าจัดซื้อ เครื่องสำรองไฟฟ้า ขนาด 750 VA จำนวน 2 เครื่องๆ ละ 1,800 บาท คุณสมบัติตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปีงบประมาณ 2557 ตามที่
กระทรวง ICT กำหนด ดังนี้ มีกำลังไฟฟ้าด้านนอกไม่น้อยกว่า 750 VA สามารถสำรองไฟฟ้าได้ไม่น้อยกว่า 15 นาที
			รายละเอียดข้อความใหม่	
เพื่อจ่ายเป็นค่าจัดซื้อเครื่องสำรองไฟฟ้า ขนาด 800 VA (480 watts)  จำนวน  2 เครื่องๆ ละ 3,000 บาท คุณสมบัติตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ณ วันที่ 21 กุมภาพันธ์ 2557  ตามที่กระทรวง ICT กำหนด ดังนี้ มีกำลังไฟฟ้าด้านนอกไม่น้อยกว่า 800 VA (480 watts)  สามารถสำรองไฟฟ้าได้ไม่น้อยกว่า 15 นาที
2. สำนักปลัด  ด้านบริหารงานทั่วไป แผนงานบริหารงานทั่วไป  งานบริหารทั่วไป งบดำเนินงาน  หมวดค่าครุภัณฑ์ที่ดินและสิ่งก่อสร้าง  ครุภัณฑ์ ประเภทครุภัณฑ์วิทยาศาสตร์หรือการแพทย์ 1) ค่าจัดซื้อเครื่องพ่นหมอกควัน จำนวน 1 เครื่อง
รายละเอียดข้อความเดิม 
ค่าครุภัณฑ์วิทยาศาสตร์หรือการแพทย์ จำนวน 50,000 บาท เพื่อจัดซื้อเครื่องพ่นหมอกควันจำนวน 1 เครื่อง มีคุณสมบัติดังนี้ ใช้สำหรับทำหมอกควันละอองฝอย (5-30 ไมครอน) ระบบสตาร์ท กดปุ่มสวิทซ์สตาร์ทอัตโนมัติหรือสูบลมด้วยอากาศ เชื้อเพลิงน้ำมันเบนซิล 91 อัตราสิ้นเปลืองเชื้อเพลิง 1.2 ลิตร ต่อ ชม. กำลังไม่ต่ำกว่า 25.5 แรงม้า ขนาดถังน้ำยาความจุถังน้ำยาเคมี 7 ลิตร อัตราพ่นยา 20-60 ลิตร ต่อ ชม. น้ำหนักเฉพาะเครื่อง 8 กก. ขนาด โดยประมาณ 1,200 x 1,200 x 365 mm.
รายละเอียดข้อความใหม่
หมวดค่าครุภัณฑ์ที่ดินและสิ่งก่อสร้าง หน้า 11 คำชี้แจงประกอบงบประมาณรายจ่าย หน้า 75 
2.3 ประเภทค้าครุภัณฑ์วิทยาศาสตร์หรือการแพทย์ จำนวน 65,000 บาท เพื่อจัดซื้อเครื่องพ่นหมอกควันจำนวน 1 เครื่อง มีคุณสมบัติดังนี้ ระบบไฟฟ้า 12 โวลต์ สามารถชาร์ทแบตเตอรี่ได้ ขนาดเครื่อง 240 x 1,360 x 350 mm. ถังบรรจุสารเคมีขนาด 8 ลิตร ถังบรรจุน้ำมันเชื้อเพลิง 1.8 ลิตร อัตราการพ่น 40 ลิตร/ชั่วโมง อัตราสิ้นเปลืองน้ำมัน 41.4 ลิตร/ชั่วโมง กำลังของเครื่องยนต์ 40 แรงม้า ระยะการพ่น 6 เมตร ความดันสารเคมี 0.3 bar ความดันถังเชื้อเพลิง 0.12 bar
ซึ่งการโอนงบประมาณรายจ่ายและแก้ไขเปลี่ยนแปลงคำชี้แจงงบประมาณในครั้งนี้  มีเหตุผลดังนี้
๑. ตามที่ สำนักปลัดเทศบาลตำบลหนองพ้อ ได้ขออนุมัติโอนงบประมาณรายจ่ายประจำปีงบประมาณ พ.ศ.2557 (ตั้งจ่ายรายการใหม่) ครั้งที่ 2/2557 เมื่อวันที่ 24 เดือนกุมภาพันธ์ พ.ศ.2557 เพื่อจ่ายเป็นค่าจัดซื้อเครื่องสำรองไฟฟ้า ขนาด 750 VA จำนวน 2 เครื่อง เพื่อใช้ทดแทนสำหรับเครื่องสำรองไฟฟ้าเครื่องเดิมที่ชำรุดเสียหาย จำนวน 3,600 บาท เนื่องจากงบประมาณที่ตั้งไว้ไม่เป็นไปตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.2557   ที่กระทรวงเทคโนโลยีสารสนเทศและการสื่อสารกำหนด  ซึ่งเป็นการปฏิบัติตามหลักเกณฑ์และแนวทางปฏิบัติการจัดหาระบบคอมพิวเตอร์ของกระทรวงมหาดไทยตามมติที่ประชุมคณะกรรมการบริหารและการจัดหาระบบคอมพิวเตอร์ของกระทรวงมหาดไทย  ครั้งที่  ๗/๒๕๕๕  เมื่อวันที่  ๙  สิงหาคม  ๒๕๕๕  และปัจจุบันกระทรวง  ICT  ได้กำหนดเกณฑ์ราคากลางและคุณลักษณะพื้นฐานครุภัณฑ์คอมพิวเตอร์  ตามประกาศ  ณ  วันที่  ๘  มีนาคม   ๒๕๕๗  นั้น	
2. มีความประสงค์ขอโอนแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2557 หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์วิทยาศาสตร์หรือการแพทย์       ในรายละเอียดคุณลักษณะของเครื่องพ่นหมอกควันตามรายละเอียดข้างต้น เนื่องจากคุณลักษณะของเครื่องพ่นหมอกควันที่กำหนดในเทศบัญญัติงบประมาณรายจ่ายประจำปีงบประมาณ พ.ศ.2557 เป็นคุณลักษณะของเครื่องพ่นหมอกควันรุ่นเก่า ซึ่งขณะนี้ไม่มีขายในท้องตลาด ดังนั้นเพื่อให้การจัดซื้อครุภัณฑ์ในปีงบประมาณ พ.ศ.2557 เป็นไปด้วยความเรียบร้อยถูกต้องจำเป็นต้องโอนแก้ไขเปลี่ยนแปลงคำชี้แจงงบประมาณรายจ่ายค่าจัดซื้อ          ค่าครุภัณฑ์วิทยาศาสตร์หรือการแพทย์ เพื่อจัดซื้อเครื่องพ่นหมอกควัน 
3. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น  พ.ศ.  ๒๕๔๑  หมวด  ๔  การโอนและแก้ไขเปลี่ยนแปลงงบประมาณ  ข้อ  ๒7  การโอนงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง  ที่ทำให้ลักษณะ  ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น และข้อ 29 การโอนงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง  ที่ทำให้ลักษณะ  ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภาฯ	ครับเชิญท่านสมาชิกอภิปรายครับ ขออนุมัติโอนและแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 เชิญครับ
สมเกียรติ  เกื้อชู	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายสมเกียรติ เกื้อชู สท.1 ผมสงสัยข้อความใหม่หมวดค่าครุภัณฑ์ที่ดินและสิ่งก่อสร้าง หน้า 11 คำชี้แจงประกอบงบประมาณรายจ่าย หน้า 75 2.3 ประเภทค่าครุภัณฑ์วิทยาศาสตร์หรือการแพทย์ จำนวน 65,000 บาทเพื่อจัดซื้อเครื่องพ่นหมอกควัน จำนวน 1 เครื่อง มีคุณสมบัติดังนี้ ระบบไฟฟ้า 12 โวลต์ สามารถชาร์ทแบตเตอรี่ได้ ขนาดเครื่อง 240 × 1360 ×  350 mm. ถังบรรจุสารเคมีขนาด 8 ลิตร ถังบรรจุน้ำมันเชื้อเพลิง 1.8 ลิตร อัตราการพ่น 40 ลิตร ต่อชั่วโมง อัตราสิ้นเปลืองน้ำมัน 41.4 ลิตร  ต่อชั่วโมง กำลังของเครื่องยนต์ 40 แรงม้า ระยะการพ่น 6 เมตร ความดันสารเคมี 0.3 bar ความดันถังเชื้อเพลิง 0.12 bar ตรงนี้ผมว่ามันสิ้นเปลืองมากเกินไปครับ
มนตรี  จันทร์น้อย	เรียนประธานสภา นายกเทศมนตรี สมาชิกสภาทุกท่าน ในส่วนของอัตราสิ้นเปลืองน้ำมัน 41.4 ลิตรต่อชั่วโมงนั้น เป็นส่วนของน้ำมันที่ใช้ผสมกับน้ำยาซึ่งเป็นน้ำมันดีเซลที่พ่นออกมาเป็นหมอกควัน ไม่ใช่น้ำมันเชื้อเพลิงของเครื่อง
ประธานสภาฯ	มีท่านสมาชิกท่านใดจะอภิปรายอีกหรือไม่ครับถ้าไม่มีผมขอมติครับ ท่านสมาชิกท่านใดเห็นชอบขออนุมัติโอนและแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2557 โปรดยกมือครับ 
มติที่ประชุม	ที่ประชุมมีมติ	เห็นชอบ	11	เสียง
			ไม่เห็นชอบ	-	ไม่มี
			งดออกเสียง	1	เสียง(ประธานสภาฯ)
	สำหรับวันนี้การประชุมสภาเทศบาลตำบลหนองพ้อก็ได้ครบ 3 ส่วนแล้ว
ประธานสภาฯ	ต่อไปมีสมาชิกสภาจะเสนอเรื่องอื่นๆมีไม่ครับ เชิญครับ
สมเกียรติ  เกื้อชู	เรียนประธานสภา นายกเทศมนตรี สมาชิกสภาทุกท่าน ผมนายสมเกียรติ  เกื้อชู สท.เขต 1 ผมขอฝาเรื่องของสนามกีฬาของหมูที่ 2 ครับ เมื่อครั้งที่ทำสนามกีฬา ถนนคอนกรีตมันพังอยู่เล็กน้อยฝากให้ฝ่ายบริหารช่วยดูแลด้วยครับ
ปรีชา  ชาญเมธี	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายปรีชา  ชาญเมธี สท.เขต 2 ผมขอฝากเรื่องสนามกีฬาของหมู่ที่ 5 เพราะตอนนี้ทำอยู่ 2 สนามอยากให้ดูแลด้วยครับและเรื่องของๆไฟฟ้า ตรงนี้ทางการไฟฟ้าควนขนุนได้มาย้ายใหม่แต่ยังไม่มาติดตั้งให้ ฝากฝ่ายบริหารช่วยให้ไปติดตั้งให้หน่อยครับ ขอบคุณครับ 
โยธิน  ถึงมาก	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมโยธิน ถึงมาก สท.เขต 1 เรื่องของการถมขยะตรงนี้อยากให้ฝ่ายบริหารช่วยชี้แจงงบประมาณว่าเอางบประมาณมาจากส่วนไหนทางฝ่ายสภายังไม่เข้าใจครับ
นายกเทศมนตรี	ตรงนี้เรื่องของการถมขยะเป็นการจัดซื้อจัดจ้างคือไม่ต้องผ่านสภาครับ ตรงนี้ชาวบ้านเขาร้องเรียนมาว่าส่งกลิ่นเหม็น ผมเลยถมดินแต่ตรงนี้เรื่องของการถมดินนั้นไม่ต้องผ่านสภาครับ
โยธิน  ถึงมาก	คือตรงนี้ผมไม่ได้ว่าอะไรครับ คือผมอยากรู้ว่าถมไปเท่าไร คือทางสภาเขาสงสัยกันครับ
เลขานุการสภา	ผมขอตอบข้อสงสัยเรื่องการถมบ่อขยะครับตอนที่ผมมารับตำแหน่งทื่นี่ผมก็ถามว่าทางเรามีสัญญาอะไรบ้างกับผู้ที่ให้ทิ้งขยะ ผมทราบว่าไม่มีผมเลยจัดซื้อจัดจ้างตามระเบียบพัสดุในการถมดินครับ
ถาวร  ห้วนแจ่ม	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายถาวร  ห้วนแจ่ม สท.เขต 1 ผมอยากปรึกษาคณะผู้บริหารเรื่องสามแยกควนพลีของหมู่ที่ 6 ผมคุยกับเจ้าหน้าที่ตำรวจว่าจะก่อสร้างเกาะกลางถนน คือเราจะได้ช่วยกันลดอุบัติเหตุด้วยครับ เราอยากให้ดำเนินการด่วนครับ
สมพงศ์  ศรีเงิน	เรียนประธานสภา  นายกเทศมนตรี สมาชิกสภา และผู้เข้าร่วมประชุม ผมนายสมพงศ์        ศรีเงิน  สท.เขต 1 ผมมีหัวข้อหนึ่งครับฝากฝ่ายบริหารคือถนนสายหมู่ที่ 3 และหมู่ที่ 6 คืออยากให้มันตัดกันครับเพื่อชาวบ้านได้นำผลผลิตมาได้สะดวกครับ
ประธานสภาฯ	สำหรับวันนี้ขอบคุณท่านสมาชิกสภาทุกท่านที่เข้าร่วมประชุม สำหรบวันนี้ผมขอปิดการประชุมไว้เพียงเท่านี้ขอบคุณครับ
ปิดประชุมเวลา 12.20 น.

